मैकबैथ - ओ में कुत्थें भुल्ली गेआं? मेरे सज्जनों। स्हाड़ि इस हालती’च तुम लोग कोई चर्ज नेई करेओ। एह् इक अजीव जन्हेई बमारी असेंगी लगदीए जेहड़ी स्हाडे जाना-पछाना आले साथिएं गी नेई लब्बा करदीए। में तुस सारें दे प्रेम ते स्वास्थ्य आस्ते ईश्न्वर अग्गें प्रार्थना करनेआं। लेई आओ शराब। अस इत्थें ब्हेई जन्नेआं। प्याला उप्पर ताई भरी दिओ। अस अपने सारे मित्तरें ते परौने दे सुखा दी चाह करदे होई उस्सीं शराबे गी पीनेआं। ते अपने प्यारे मित्तर बैको दे सुखे आस्ते बी। उसदा घाटा असेंगी बड़ा गै खड़का करदाए। काश एह् किन्ना चंगा होंदा जेकर ओह् बी इत्थें होंदा। हूण् अस उसदे ते इत्थें हाजर स्हाड़े सारे मित्तरें दे सुख ते स्वास्थ आस्ते एह् जाम पीनेआं। सारें आस्ते स्हाड़िआं शुभ कामना’न।